CELEX: 62017CN0515
Language: hr
Date: 2017-08-24 00:00:00
Title: Predmet C-515/17 P: Žalba koju je 24. kolovoza 2017. podnio Uniwersytet Wrocławski protiv rješenja Općeg suda (osmo vijeće) od 13. lipnja 2017. u predmetu T-137/16, Uniwersytet Wrocławski protiv Izvršne agencije za istraživanje (REA)

8.1.2018   
            
            
               HR
            
            
               Službeni list Europske unije
            
            
               C 5/17
            
         Žalba koju je 24. kolovoza 2017. podnio Uniwersytet Wrocławski protiv rješenja Općeg suda (osmo vijeće) od 13. lipnja 2017. u predmetu T-137/16, Uniwersytet Wrocławski protiv Izvršne agencije za istraživanje (REA)
   (Predmet C-515/17 P)
   (2018/C 005/24)
   Jezik postupka: poljski
   
      Stranke
   
   
      Žalitelj: Uniwersytet Wrocławski (zastupnici: A. Krawczyk-Giehsmann i K. Szarek, odvjetnici)
   
      Druga stranka u postupku: Izvršna agencija za istraživanje (REA)
   
      Žalbeni zahtjev
   
   Žalitelj od Suda zahtjeva da,
   
               —
            
            
               ukine pobijano rješenje;
            
         
               —
            
            
               utvrdi da je tužba bila pravilo podnesena;
            
         
               —
            
            
               naloži drugoj stranci u postupku snošenje svih troškova postupka.
            
         
      Žalbeni razlozi i glavni argumenti
   
   Prvi žalbeni razlog odnosi se na povredu članka 19. Statuta Suda Europske unije. Ovaj se žalbeni razlog temelji na tome da je tumačenje Općeg suda prilikom primjene ove odredbe bilo pogrešno i protivno načelima proporcionalnosti i supsidijarnosti zbog toga što nije uzeo u obzir da se predmetni pravni odnos između radca prawny (pravni zastupnik sveučilišta) i sveučilišta temelji na neovisnosti i jednakosti obje strane i da zanimanje radca prawny u poljskom pravnom sustavu obilježava neovisnost i nepostojanje slijeđenja naloga trećih osoba i da se radi o zanimanju koje uživa javnu vjeru.
   Drugi žalbeni razlog odnosi se na povredu članka 119. Poslovnika Općeg suda od 23. travnja 2015. Ovaj žalbeni razlog temelji se na tvrdnji da je Opći sud pogrešno obrazložio svoju odluku, jer je u obrazloženju pobijanog rješenja iznio apstraktne navode te nije povezao izraženi stav s činjeničnim okolnostima ovoga predmeta, čime je značajno ograničio mogućnosti žalitelja za učinkovitu obranu.